Publication: Magyar Közlöny
Issue: MK-2004-21 (Year: 2004, Number: 21)
Era: 2004-2010
Section: a 20/2004. (II. 27.) FVM rendelethez
Paragraph Index: 197

2. A takarmány-adalékanyagok engedélyezésének általános szabályai 2.1. A takarmány-adalékanyagok felhasználásának céljait a 4. számú melléklet I. fejezete tartalmazza. 2.2. Takarmány-adalékanyagok engedélyezése szempontjából mikroorganizmusnak csak a telep-képezõ mikroorganizmusok minõsülnek. 2.3. Azokat a takarmány-adalékanyagokat, amelyek engedélyezése a forgalomba hozatalért felelõs személyhez kötõdik, az 1. számú függelék A. Része tartalmazza. 2.4. Azokat a takarmány-adalékanyagokat, amelyek engedélyezése nem kötõdik a forgalomba hozatalért felelõs személyhez, az 1. számú függelék B. része tartalmazza. 2.5. Forgalomba hozatalért felelõs személynek minõsül az a természetes vagy jogi személy, illetve jogi személyiség nélküli gazdasági társaság, aki felelõs azért, hogy a közösségi engedélyt kapott takarmány-adalékanyag megfeleljen az engedélyben foglaltaknak, és aki felelõs annak forgalomba hozataláért.

Source: https://magyarkozlony.hu/hivatalos-lapok/6db14df47d3b4625269afc1f31e75a3acec323bf/dokumentumok/c296ce3b36b12e98118d2059103d429780ae0bb3/letoltes